จังหวัดเชียงใหม่จัดพิธีทำบุญตักบาตร เนื่องในวันคล้ายวันเฉลิมพระชนมพรรษารัชกาลที่ 9
นายปวิณ ชำนิประศาสน์ ผู้ว่าราชการจังหวัดเชียงใหม่ เป็นประธานในพิธีทำบุญตักบาตร เนื่องในวันคล้ายวันเฉลิมพระชนมพรรษาของพระบาทสมเด็จพระปรมินทรมหาภูมิพลอดุลยเดช บรมนาถบพิตร พร้อมด้วยนายกฤษณ์ ธนาวนิช รองผู้ว่าราชการจังหวัดเชียงใหม่ นายพุฒิพงศ์ ศิริมาตย์ รองผู้ว่าราชการจังหวัดเชียงใหม่ นางมลสุดา ชำนิประศาสน์ นายกเหล่ากาชาดจังหวัดเชียงใหม่ หัวหน้าส่วนราชการ และประชาชนเข้าร่วมทำบุญตักบาตรฯ ที่บริเวณลานจอดรถ ศาลากลางจังหวัดเชียงใหม่

สำหรับภายในพิธีฯจะมีการทำบุญตักบาตรพระสงฆ์และสามเณร จำนวน 91 รูป การจุดธูปเทียนบูชาพระรัตนตรัย จุดธูปเทียนเครื่องทองน้อยหน้าพระบรมฉายาลักษณ์พระปรมินทรมหาภูมิพลอดุลยเดช บรมนาถบพิตร การกล่าวอาราธนาศีล กล่าวคำถวายสังฆทาน ถวายจตุปัจจัยไทยธรรม กรวดน้ำ และร่วมทำบุญตักบาตรเป็นอันเสร็จพิธี